Document ID: 31996L0054

Komisjoni direktiiv 96/54/EÜ,
30. juuli 1996,
millega kohandatakse kahekümne teist korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud komisjoni direktiiviga 94/69/EÜ, [2] eriti selle artiklit 28,
ning arvestades, et:
direktiivi 67/548/EMÜ I lisa sisaldab ohtlike ainete loetelu, nende liigitamist, märgistamist ja vajaduse korral nende kontsentratsioonipiire ja muid parameetreid, mis võimaldavad hinnata nende ohtu inimeste tervisele ja keskkonnale; I lisa ohtlike ainete loetelu tuleks praeguseid teadus- ja tehnikaalaseid teadmisi silmas pidades kohandada; seetõttu on vaja muuta I lisa eessõna, lisades sellesse märkused valmististe märgistuste kohta ning lisades tabelisse B uue rühma orgaanilisi aineid; I lisa ohtlike ainete loetelus on ained, mille osas on Austriale ja Rootsile Austria, Soome ja Rootsi ühinemisakti alusel ette nähtud konkreetsed ajutised erandid liigituse ja märgistamise osas; ühinemisakt näeb nende ainete osas ette liigutuse ja märgistuse uuesti läbivaatamise; mõne sellise aine liigitus on vastavalt sellele nõudele uuesti läbi vaadatud;
direktiivi 67/548/EMÜ III lisa sisaldab ohtlikele ainetele ja valmististele omistatavate eriohtude laadile osutavate väljendite loetelu; sellesse loetellu tuleks lisada lause, mis osutaks teatavate ainete ja valmististe tervisele ohtlikkusele juhul, kui neid sisse hingatakse;
direktiivi 67/548/EMÜ V lisas sätestatakse ainete ja valmististe füüsikalis-keemiliste omaduste, toksilisuse ja ökotoksilisuse määramise meetodid; mistõttu on kõnealust lisa vaja kohandada tehnika arenguga;
direktiivi 67/548/EMÜ VI lisa sisaldab ohtlike ainete ja valmististe liigitamise ja märgistamise üldiseid kriteeriumeid; on vaja kehtestada kriteeriumid nende ainete ja valmististe jaoks, mis on sissehingamisel tervisele ohtlikud; on vaja muuta sensibiliseerivate ainete ja valmististe kriteeriume; on vaja kehtestada propaani, butaani või veeldatud naftagaasi (LPG) jaoks ettenähtud gaasimahutite märgistamise kriteeriumid;
käesoleva direktiivi sätted on kooskõlas ohtlike ainete ja valmististe tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 67/548/EMÜ muudetakse järgmiselt.
1. I lisa muudetakse järgmiselt:
a) eessõna märkus 4 asendatakse järgmisega:
"Märkus 4
Neid aineid sisaldavad valmistised tuleb liigitada kahjulikeks R65 märgistusega juhul, kui nad vastavad VI lisa punkti 3.2.3 kriteeriumidele.";
b) lisatakse märkus 5:
"Märkus 5
Gaasiliste valmististe kontsentratsioonipiire väljendatakse mahuprotsentides.";
c) direktiivi 67/548/EMÜ I lisa eessõna tabelisse B lisatakse järgmine orgaaniliste ainete eriliigitus:
+++++ TIFF +++++
d) käesoleva direktiivi I lisa kanded asendavad vastavaid kandeid;
e) käesoleva direktiivi II lisa kanded lisatakse esimest korda;
f) järgmiste viitenumbritega kanded jäetakse välja:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
g) käesoleva direktiivi III lisa kandeid muudetakse nii, et kõik "R22" viited asendatakse viitega "R65".
2. III lisasse lisatakse järgmine lause:
+++++ TIFF +++++
3. V lisa B osa muudetakse järgmiselt:
a) käesoleva direktiivi IVA lisa tekst asendab B osa pealkirja ja üldise sissejuhatuse: Toksilisuse määramise meetodid;
b) IVB lisa tekst lisatakse pärast peatükki B.1 bis;
c) IVC lisa tekst asendab peatükki B.6;
d) IVD lisa tekst asendab peatükki B.7;
e) käesoleva direktiivi IVE lisa tekst lisatakse lõppu.
4. VI lisas märgitud kohad asendatakse käesoleva direktiivi V lisas esitatud tekstiga.
Artikkel 2
1. Ilma et see piiraks lõike 2 sätete kohaldamist, jõustavad liikmesriigid käesoleva direktiivi järgimiseks vajalikud õigus- ja haldusnormid hiljemalt 31. mail 1998. Liikmesriigid teatavad sellest viivitamata komisjonile.
2. Liikmesriigid jõustavad käesoleva direktiivi punktide F, I ja J järgimiseks vajalikud õigus- ja haldusnormid hiljemalt 31. oktoobril 1997. Liikmesriigid teatavad sellest viivitamata komisjonile.
3. Kui liikmesriigid võtavad lõigetes 1 ja 2 nimetatud normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
Artikkel 3
Käesolev määrus jõustub 20. päeval pärast selle avaldamist Euroopa Ühenduste Teatajas.
Artikkel 4
Käesolev direktiiv on adresseeritud liikmesriikidele.
Brüssel, 30. juuli 1996

Labels: 3
1
15
20